text: Groft hjemmerøveri i Aabenraa
  14 maj 2012 kl. 07.24
  En kvinde på 23 år blev sent søndag aften offer for et groft hjemmerøveri i en lejlighed på Ramsherred i Aabenraa.
  Kort før midnat bankede en mand på hoveddøren. Kvinden fik sprøjtet peberspray i ansigtet, da hun åbnede, og manden trængte ind i lejligheden.
  Han tog kvælertag på kvinden og slog hende i ansigtet.
  Røveren forsøgte at få udleveret penge, men kvinden sagde, at hun ikke havde kontanter. Han forsvandt efter seks-syv minutter.
  Røveren var iført en rød hættetrøje.
  Lokalpolitiet i Aabenraa efterforsker nu sagen.
  